(84522) 2002 TC302

(84522) 2002 TC302 ialah sebuah objek trans-Neptun merah beresonans 2:5 besar yang telah ditemui oleh kumpulan Mike Brown di Balai Cerap Palomar pada 9 Oktober 2002. Laman sesawang Mike Brown menyenaraikannya sebagai paling berkemungkinan sebuah planet kerdil, dan cukup besar untuk disenaraikan sebagai salah satu planet kerdil di bawah cadangan draf 2006 oleh IAU, walaupun IAU masih belum mengenalpastinya secara rasmi sebagai sebuah planet kerdil.

Berkemungkinan sebuah planet kerdil 
2002 TC302 mempunyai magnitud mutlak (H) sebanyak 3.78, dan Teleskop Angkasa Spitzer telah menganggarkan diameternya sebanyak 1145  km. Ini melayakkannya untuk dikelaskan sebagai salah satu calon planet kerdil yang terbesar. Namun, Brown mengatakan bahawa pengukuran ini mempunyai kemungkinan kesilapan yang sangat besar dan objek ini berkemungkinan lebih kecil. Jadi, pada pendapatnya, kemungkinan objek ini menjadi sebuah planet kerdil adalah "sangat berkemungkinan" dan bukannya "kelihatan pasti".

Ciri-ciri fizikal 
Spektrum merahnya menunjukkan yang 2002 TC302 mempunyai jumlah ais yang baru yang sangat sedikit dan ini mungkin menjelaskan mengapa objek ini mempunyai albedo yang lebih rendah dariapda yang diramalkan iaitu 0.03. Misalnya,  mempunyai albedo ramalan yang lebih tinggi (≈0.12) yang memberikannya magnitud mutlak yang lebih terang (H=3.3), tetapi diramalkan mempunyai saiz yang lebih kecil (≈730km).

Jangka masa putarannya berkemungkinan adalah 5.41 jam, dan ia mempunyai amplitud lengkung cahaya sebanyak 0.04±0.01 mag.

Orbit 
2002 TC302 akan mencapai perihelion pada 2058. Titik perihelionnya (jarak minimum dari Matahari) adalah 39.1 AU dari Matahari, dan adalah sama dengan paksi semi-major (jarak purata dari Matahari) Pluto. Ia dikelaskan sebagai objek cakera terserak.

Kerana orbit TNO mengelilingi Matahari adalah panjang, 2002 TC302 akan berada dalam tentangan pada hujung Oktober setiap tahun dengan magnitud mutlak sebanyak 20.5.

Ia telah diperhatikan sebanyak 76 kali dalam jangka masa 9 tahun.

Resonans 
Pusat Planet Kerdil (MPC) dan Tinjauan Ekliptik Dalam (DES) menunjukkan yang calon planet kerdil ini berada di dalam beresonans 2:5 dengan Neptun. Disebabkan resonans ini, ia melengkapkan 2 pusingan orbit setiap kali Neptun melengkapkan 5 pusingan orbitnya.

Sehingga tahun 2009, ia merupakan calon planet kerdil terbesar yang dikenalpasti tidak berada dengan resonans plutino dengan Neptun. (Plutino ialah objek yang berada dalam resonans pergerakan min 2:3 dengan Neptun. Dengan erti kata lain, sebuah plutino melengkapkan 2 pusingan orbit setiap kali Neptun melengkapkan 3 pusingan orbit)

Lihat juga 
 Planet minor
 Lingkaran Kuiper

Rujukan

Pautan luar 

Simulasi orbit dari JPL (Java) / Horizons Ephemeris
TNO 2002 TC302 (Gambar pilihan bulan ini, Januari 2003)

Calon planet kerdil
Objek astronomi ditemui pada 2002
Objek cakera terserak dan terpisah
Penemuan oleh Michael E. Brown
Penemuan oleh Chad Trujillo
Resonans 2:5